mteb/NusaParagraphEmotionClassification huggingface dataset:
Ambu iku ancene kadang iso marakno wong isin ora karoan, opo maneh nag sampek diarani ambi yo tambah isine megilan. Nah kudune ben ora sampek kedaden perkoro ngunuku, yo kudu ngerteni kondisine dewe contohne sak durunge metu iku didelok disek opo awake iku ambune normal opo ora, terus sak liyane iku pakeane barang yo kudu didelok ojo sampek wong-wong sing ono nang pinggire iku mambu sing ora enak akhire dadekno awake dielokno ambu. Masio iku konco dewe sing ngelokno yo tetep sing jenenge roso isin iku bakal metu teko ati. Dadi nag iso yo kudu ngerteni kondisine ambek iso ngoco opo awake iku normal opo ora ambune.
Ning salah sawijine kantor ning Jakarta, ana kabar babakan PHK masal. Kantor kuwi ya kantore Amir. Isuk kuwi, Amir isih budhal nang kantor lan kerja kaya biyasane. Pas bar istirahat mangan awan, ana kira-kira 40 wong diundang marang HRD kajaba Amir. Jebul wong-wong kuwi diundang amarga arep di-PHK. Kabar kuwi ngagetake wong akeh amarga ora ana sing ngira yen kantor bakal mutusake hubungan kerja karo para karyawan. Karyawan-karyawan kuwi diwenehi surat PHK sing kudu ditandatangani. Surat kuwi isine babakan hak lan kewajiban sing kudu dilakoni karo karyawan lan perusahaan. Kanca-kancane Amir sing kena PHK padha tetangisan amarga ora nyangka yen PHK iki ora mung kabar angin.
Pengalaman sing ngisini wong iku mesti kedaden nang uripe menungso mboh pas cilik, pas gede, utowo pas rodok gede. Kabeh mesti tau ngalami. Nah contone pengalaman sing gelek kedaden nang lingkungane wong yoiku nag pas nyelok wong terus kecelek, iku ancene ngisine awak ambek rehi. Nah ben asline iku kan kedadean sing ancene ora dikiro ambek ora sengojo, asline yo ora masalah se, terus sing garai roso iku maeng metu kan polahe deke iku gampang maen ati ambek senengane mikir nag mari ngelakoni perkoro iku maeng. Mangkane roso ati iku ora gampang ilang ambek mesti metu terus nag pas leren, soale wes kadung kerekam.
Tahun 2021, aku resmi dadi mahasiswa S2 ndek UI. Awale aku ngelakoni kabeh dengan ati sing seneng. Mbasio ndek awal aku rodok kangelan mergo aku ketinggalan adoh banget ambek sing liyane, terutama ndek pengalaman, tapi aku tetep berusaha ngejar iku kabeh. Tambah suwe, aku tambah gak kuat mergo aku wes ketinggalan adoh banget. Ben aku kate mencapai target ketertinggalanku, konco-koco kuliahku bakal luwe ngebut maneh dan iku sing marai aku tambah ngoyoh. Suwe-suwe, aku bener-bener tersiksa dan gak nikmati perkuliahan iki maneh. Ilmu sing tak pelajari gak onok sing melbu nang utekku blas. Durung maneh akhire penyakit serangan panik sing wes suwe waras dadi mbalik maneh. Dan mergo iku, wong tuwoku njaluk aku gawe mandek kuliah S2 dan ngelakoni terapi soale mentalku wes gak karu-karuan maneh. Akhire dengan terpaksa, aku mengundurkan diri dadi mahasiswa S2 nang UI.
Laser-Assisted In-Situ Keratomileusis utowo biasa disebut lasik iku siji prosedur bedah mata. Tujuan gawe dilakoni operasi lasik iku gawe merbaiki fungsi kornea mripat, yaiku mbiasno cahaya utowo ngerefraksi cahaya sing melbu nang mripat ben isok ndelok dengan normal. Umume, wong-wong sing nduwe mripat minus sing kepingin ngeduno tingkat minus mripat e iku ngelakoni prosedur lasik iki. Gawe ngangkat jaringan kornea, dokter iku nganggo laser khusus. Laser iku mau sing nduwe fungsi gawe mbentuk maneh ambek ngubah daya fokus jaringan kornea mripat. Onok pitung jenis operasi lasik. Mulai teko CoZi LASIK, 7D LASIK, LASIK XTRA, No-Touch LASIK, Microkeratome LASIK, ambek Advance Surface Ablation.
Ora ono wong sing ora mangkel yen gawean idamane kui disaut karo wong sing awak dhewe ora kenal. Rosone awak dhewe pengen ngetoke kata-kata sing elek sing awak dhewe ngerti. Nanging, nesu-nesu koyo ngopo wae ora ngerampungke masalah sing awak dhewe alami. Ben perkoro kui rampung, ono langkah-langkah sing kudu dilakoni. Sing kesiji, awak dhewe kudu iklas yen gawean kui dudu rejekine dhewe. Sing keloro, awak dhewe mulai meneh usahane dhewe kanggo ngoyak cita-cita kerjo neng perusahaan impian meneh. Sing ketelu, awak dhewe kudu evaluasi kira-kira opo sing marake awak dhewe gagal ketompo gawean kui. Sing kepapat, awak dhewe kudu sinau meneh babagan opo sing kurang-kurang mau.
Nang masyarakat sekitar awak dewe, sek akeh banget uwong sing sek abai karo tindakan bullying. Roto roto iku ngomonge nek perundungan ngono iku mek kenakalan remaja biasa, utowo ngomong nek koyok ngono iku guyonan tok dan ben arek iku mau luwe tangguh. Guyon seh guyon, tapi mosok guyon iku kudu sampe nyikso arek dan marakno arek iku keweden? Guyonan iku kudune perbuatan sing isok nyenengno rong pihak, gak mek sak pihak tok. Nek perbuatan sing nyenengno sak pihak dan ngerugikno pihak liyo, iku jenenge guduk guyonan. Dadi gawe awakmu kabeh, bedakno yo antara guyonan ambek perbuatan bullying. Ojok jarno bullying berkedok guyonan iku tambah akeh kedaden.
Salah siji penyakit sing ora kabedhek kuwi yaiku angin duduk utawa gangguan aliran darah marang jantung. Penyakit iki bisa kena marang sapa wae, bisa wong tuwa utawa wong enom sing duwe risko gedhe kaya perokok, wong kang ngombe alkohol, uga wong sing gampang stres. Gejala penyakit iki yaiku keringet adhem, mual, mumet, sesek napas, lan lemes. Gejala iki bakal ilang yen istirahat utawa ngombe obat. Nanging ya ono sing ora kerasa lan dipeksa kanggo kerja. Penyakit iki uga bisa nandakake penyakit sing luwih serius ning jantung, amarga kudu ditangani nganggo operasi jantung utawa pasang ring kanggo ngelancarake alirane getih saka awak marang jantung.
Akeh perusahaan sing nge PHK pegawene tahun 2022 iki. Cetho iki marake wong dadi ora duwe gawean lan durung tentu wong sing di PHK kui entuk gawean meneh mergo akeh perusahaan sing ngurangi pegawene mau. Salah sijini perusahaan merger rintisan sing paling gede neng Indonesia GoTo, perusahan gabungan seko Gojek karo Tokopedia. Perusahaan rintisan unicorn kui ngurangi 1.300 pegawe. Perusahan rintisan sing mirip-mirip GoTo, koyo Shopee lan JD.ID uga ngurangi jumlah pegawene. Ora seko perusahaan neng bidang lapak digital wae sing ngePHK karyawane, perusahaan sing gerak neng bidang pengiriman, koyo siCepat, lan bidang dompet digital, Link-aja,  uga ngurangi pegawene. Perusahaan sing gerak neng bidang edukasi koyo ruangguru lan Pahamify uga ngelakoni hal sing podo.
Ora kabeh barang-barang sing tersedia ning toko kuwi lengkap. Kamangka akeh wong kang milih toko online kanggo alternatif blanja. Salah sawijine toko online sing paling tak senengi yaiku Ali Express. Ali Express iki nyediakake barang sing luwih lengkap tinimbang toko online liyane. Toko online iki nyediakake akeh barang sing kualitase luwih apik amarga saka manca negara langsung. Mulai saka barang elektronik kanthi dolanan. Aku tuku dolanan bongkar pasang uga ning toko iki amarga nyediakake asuransi barang sing lengkap lan bisa ngewenehi ganti yen ana kerusakan barang. Regane ning Ali Express iki uga luwih murah lan kadhang ora ana ongkos kirim amarga wis diitung karo barange.
Biyen pas aku SMP gelek muleh bengi tekok kegiatan ekstra sekolah sing dilakoni mari Ashar. Nah teko sekolahan ancene mari Magrib, tapi pas waktu sampek ate desaku mesti mari Isyak. Nah pas iku, Aku moro-moro ambu wangine pol nang pinggire geladak sing pinggire maeng iku biasane ono ringine. Terus aku mandek ambek tolah-toleh goleki opo sing ambu wangi maeng. Tibake ono puteh-puteh sing  rambute rowe-rowe ora karoan. Mari ngunu aku langsung mancal sepeda sampek entek gase polahe keweden. Sing tak pikir mok siji yo opo carane tutuk omah slamet ambek ora lapo-lapo. Saking wedine pas sampek omah ae ora wani nang jeding dewe. Soale jeding mesti ang gurine omah.
Dina Minggu wingi, mbakku dadi temanten. Mbakku lan bojone wis lamaran wiwit wulan Juni. Amarga bojone mbakku wong Aceh, mantenan iki diadakake nganggo 2 adat, yaiku adat Jawa lan adat Aceh pas wayah ngunduh mantu. Acara manten iki direwangi karo jasa WO amarga mbakku pengen kabeh keluwarga ngumpul lan melu dedunga lan ora usah kesel-kesel rewang. Mantenane diadakake ning gedung amarga omahku ora cukup nampung tamu kang akeh. Upacara mantenan iki rangkaiane ana akad lan resepsi. Rampung akad, mbakku lan bojone ngadakake temu penganten nganggo adat Jawa. Keluwarga saka manten kakung ya katon seneng amarga weruh tradisi temanten Jawa iki sakral banget lan akeh maknane.
Nek delok idu neng jero ruangan kui wis biasa. Awak dhewe kerep delok idu neng endi-endi koyo neng dalanan utowo neng lapangan. Tetep marake jijik, nanging paling ora awak dhewe wis baisa. Awak dhewe wis nganggep ngagep neng jobo kui wis panggon reged, dadine nek tambah regedan koyo idu mau awak dhewe isih paham. Nanging sing aku ora paham kui yen ono idu neng ngarep jero ruangan. Arang tak temuke nanging ono wae. Aku tau delok bekas idu neng mal, luwih seko peng siji. Aku mikir pas delok kui. Opo wonge kui ora sengojo opo piye ngono loh. Tekan saiki, aku isih ora ngerti kenopo kok iso-isone ono wong sing ngidu neng jero ruangan.
Ulan wingi pas dolan nang kota pahlawan aku ambek koncoku ate nyambangi usahae koncoku nang salah sijine kampus nang daerah A.Yani. Pas iki dalane macete megilan opo maneh sing arah teko kota pinggire. Terus posisine awak dewek iku pas rodok minggir, mari ngunu ono angkot sing pas waktu lampu ijo ora mlaku-mlaku tambah ngenteni penumpang. Akhire awak dewek karo wong sing nag ngguri-nggurine podo ngebeli kabeh soale ngewoi wong liwat. Tapi supire tambah ngamok-ngamok soale ora terimo dibel. Mari ngunu montor-montor sing nang burine melok ngebel sisan dadi ramene pol bel-belan maeng. Sampek polisi PJR sing nang pos moro akhire sopir angkot maeng dikongkon minggir ambek diseret.
Prank miturut Islam iku padha wae karo usil utawa ngguda. Usil ning wong liya yen nganti nggarai isin lan lara ati sakjane ya ora oleh dilakoni. Kejaba jarene mung dinggo guyonan utawa supaya swasanae seru, nanging yen wis nganti wong sing diprank isin utawa lara ati ya wis ora oleh diterusna. Apa maneh ngeprank gur kanggo mlebu konten media sosial. Iku akhire kalebu ngemanfaatno wong liya sing wis kadang nangis-nangis nganti semaput amarga kaget pas diprank. Mula ngeprank kadang dadi samubarang sing bahaya yen sing diprank wis nganti kaya ngono. Dadi kanggo kowe kabeh sing duweni rencana kanggo ngeprank kanca, aja nganti nggarai kancamu keisinan utawa lara ati ya!.
Salah siji alat pendeteksi wong wedok meteng ta gak iku jenengen test pack. Test pack iki alat uji kehamilan sing kerjoe dengan cara mendeteksi hormon hCG (human chorionic gonadotropin) nang njero urin. Hormon iki biasane bakal diproduksi mbarine sel telur wes dibuahi kalo sel sperma terus nempel nang dinding rahim. Pas meteng, produksi hormon hCG iki ngelonjak puol sampe rong kali lipete ben rong utowo telung dino. Onok loro jenis test pack, yaiku sing nganggo sampel urin karo sampel darah. Test pack sing nganggo sampel urin isok dilakoni dewe nang omah, tapi biasane kurang akurat. Test pack sing nganggo sampel darah mek isok dilakoni nek ambek dokter, tapi luwe akurat.
Nag petuk konco lawas sing ora tau metu mesti jumbol. Nah nag jumbul sing apik iku kudune ora garai wong sing delok iku mangkel. tapi garai wong sing delok iku senenge. opo maneh konco sing wes suwe ora petuk. Mangkane nag petuk konco lawas kudu disopo sing apik masio awak dewek kabeh iku jumbul tapi ojo sampek sing garai jumbul maeng jengkel. Tapi nag iku maeng isek perkoro apik, jane yo dibales ambek sambutan sing apik. Terus ojo sampek dadekno perkoro sing jengkelno opomaneh wes ora tau petok suwe. Dadi dadekno roso jumbulmu maeng dadi roso jumbul sing iso dadekno koncomu maeng iso ngeroso nag deke iku termasuk konco sing ancene apik nang awakmu.
Pas aku dowload film luar negeri ono film sing klebu kategori petualangan. Nang film iku diceritakno nak ono bocah lanang sing nemokno peta harta karun sing ono nang mejoe Mbahe sing wes mati. Bocah lanang maeng terus jajal ngetotno dalan sing digambar nang peta maeng. Tapi karo mase bocah maeng nag peta iku ora temenan soale peta iku mlayu nang latar sing ono nang burine omahe sing jurus nang gunung sing ono nang gurine omahe. Mari ngunu bocah iku maeng tetep ora percoyo dadi tetep budal, terus mase bocah maeng yo tetep ngetotno adike maeng. Pas tutuk enggon sing dimaksud ambek peta maeng bocah iku jumbul tibake ono guo sing apike megilan ambek tumpukan emas. Tapi sak durunge mlebu guo jipek iku maeng tibak ono kadal guedene pol. Terus bocah maeng sengedan terus balik muleh kanggo golek cara yo opo iso jipek maeng.
Kaget amarga ndelok setan kuwi pancen ora bisa diprediksi amarga kadhang awak dhewe ya lagi apes. Uga kadhang apa sing didelok iki ya dudu setan temenan amarga mung ayang-ayang godhong, uga barang sing kadhang membo-membo kaya sprei putih. Nanging, tetep wae mesti ana rasa kaget sing ana ning jero ati amarga ana perasaan refleks. Kanggo nangani iki, sing perlu dilakoni yaiku tarik napas sing dawa lan lungguh amarga butuh nenange detakan saka jantung. Kaping pindho, kudu ngombe banyu putih amarga banyu putih bisa marai detak jantung normal maneh. kaping telu, yaiku peregangan amarga wong kaget kuwi uga ngerasa yen urat ning awak iki ketarik.
Ana tradisi temanten Jawa sing nduwe kaitan karo tata cara dandan, yaiku paes. Paes manten iki akeh jenise, yaiku paes Jogja lan paes Solo. Jenis paes iki ya isih ana maceme kaya paes ageng, paes ageng jangan menir, paes pakualaman lan liyan-liyane. Paes iki biasane wis digawe saka dina sak durunge mantenan utawa midodareni. Rambute manten bakal dikerik miturut bentuk paes sing arep dinggo kanggo pemantes. Alise uga dikerih jare ben manglingi. Pas temu manten, paes kuwi digambar utawa diwerna nganggo pidih utawa lilin ireng ben katon teges. Ning tradisi Jogja, pidih sing dinggo iki warnane ireng, ning Solo pidih warnane bisa ireng utawa ijo.
Sawise di-PHK mesti bakalan sedih banget. Mangan ora enak, turu ora lengger, saben dina kepikiran kepiye carane golek penggawean anyar. Ana pirang-pirang cara kanggo golek penggawean anyar sawise di-PHK. Nomer siji, kudu ngapiki CV utawa catethan awakdhewe wis megawe ana ing ngendi wae, oleh bagian apa, lan sapanunggale. Nomer loro, kudu nguatna kekanca amarga kadang-kadang rejeki iku tekane liwat kanca cedhak. Nomer telu, nalika wes oleh gawean aja lali kanggo ngelaksanakake kanti tenanan. Kudu niat nalika nyambut gawe lan kudu mesti donga marang Gusti supaya dilancarke. Kira-kira semana cara kanggo cepet golek penggawean maneh nalika kena PHK karo pabrik utawa kantor panggon nyambut gawe.
Puput tau ora sengaja ketemu karo Renjun, salah siji penyanyi misuwur Indonesia ing warung mangan. Puput bingung kok akeh banget wong sing lungguh-lungguh ana ing njabane warung lan ora mlebu. Wong-wong iku uga nggawa kamera sing gedhe lan wis nyepakke HP kanggo ngerekam. Nalika Puput mlebu warung, dheweke luwih kaget maneh amarga ana Renjun. Pantes wae ning ngarep akeh wong sing ngenteni. Warung mangan iku rame banget padha mbengok-mbengok jenenge Renjun supaya bisa metu lan ketemu karo wong-wong sing ana ing ngarep. Ora mandeg saka kana, dalanan mlebu warung mangan iku uga dijaga karo polisi lan satpam akeh banget. Swasana mangan dina iku seneng banget amarga Puput bisa ora sengaja mangan sak panggon karo artis misuwur sing disenengi yaiku Renjun.
Konggo wong sing lagi arep pertama kali operasi kui rasane mesthi wedi banget. Dheweke dadi ora iso turu lan atine dadi gelisah banget. Nanging, dheweke ngerti yen operasi pilihan paling apik kanggo kesehatane. Gelem ora gelem kudu dilakoke. Supoyo awak dhewe ora wedi pas arep operasi, ono beberapa hasil sing iso awak dhewe lakoke. Sing kesiji, awak dhewe kudu turu sing cukup. Ojo ngasi awak dhewe kurang turu pas arep dioprasi. Turu kui uga ngewangi awak dhewe ben ora mikir macem-macem. Sing keloro, awak dhewe kudu duwe pikiran postif. Awak dhewe kudu mikir yen proses operasi iki bakal rampung kanthi sae. Sing ketelu, awak dhewe kudu iling seko niate dhewe operasi, yaiku pengen cepet mari.
Wingi koncoku sing wes nikah limang tahun iku moro-moro berok-berok soale jumbul nag deke iku meteng. Nah wong sing meteng iku anjurane sak pirang-pirang sing kudu dituruti opo maenh ang wong iku maeng urip nanggone adat utowo masyarakat sing isek junjung ritual adat. Yo bakal melok aturan adat. Sak liyane iku yo kudu melok anjuran dokter opo sing kudu dilakoni kanggo wong sing meteng yaiku mangan panganan sing gizine akeh, soale kanggo nyukupi kebutuhane awake sing wes ono koro, ngombe vitamin ben iso nyukupi vitamin sing dibutohno awak, terus olah raga sing teratur, ben iso ngelancarno darah sing iku penting kanggo kesehatan.
Wong sing urip nang dunyo iki mesti tau ngelakoni perkoro elek, mboh iku disengojo utowo ora disengojo. Nah wong sing tau ngelakoni elek nag ancene wong iku maeng ora kulino ngelakoni elek mesti wedi ngelakoni perkoro elek iku maeng, nah nag wes kadung biasa ngelakoni perkoro elek iku maeng, yo ora ngiro wedi konangan mergo deke iku wes dikenal karo wong-wong sing ono nang pinggire nag penggaweane iku ngelakoni perkoro sing elek. Nah seje maneh ambek wong sing terkenal nang lingkungane nag deke iku wonge apik, yo jelas nag konangan ngelakoni perkoro sing elek mesti isine megilan. Mboh iku ora sengojo utowo sengojo mesti bakal ngelekno deke.
Getun ning urip iki salah sijine disebabake karo kurang persiapan kanggo urip. Salah sijine yaiku persiapan asuransi kesehatan kanggo jaga-jaga umpama kondisi kesehatane awak dhewe kurang apik. Salah siji asuransi sing disediakake pemerintah iki yaiku BPJS. Asuransi iki wajib saka pemerintah. Iurane 35 ewu kanthi 150 ewu sak ulan. Program iki sasarane yaiku warga sipil, pegawe swasta, lan pegawe negeri utawa meh kabeh ditanggung. BPJS iki dibentuk amarga ada amanat saka Undang-Undang Nomor 40 Tahun 2004 babagan Sistem Jaminan Sosial Nasional dan Undang-Undang Nomor 24 Tahun 2011 babagan Badan Penyelenggara Jaminan Sosial. BPJS kesehatan iki uga duwe standar apa wae sing bisa ditanggung lan apa wae sing ora.
Roto-roto wong nag nyawang utowo delok sing jenenge teleke kewan iku mesti jijik ambek jembere megilan. Nah sing diarani teleke kewan iku yo macem-macem bentuke karek kewane maeng kewan opo sing nelek. Nah sing garai wong nag delok telek kewan iku jember ambek jijik yoiku ambune sing ora enake megilan. Nah ambune iku maeng ancene koyok panganan bosok sing ancene diler ambek mangkane ambu sing ora enak iku sampek ora karoan ambune. Terus durung modele sing ora karoan, opo maneh sing ajor yo tambah marakno wong ora mentolo masih polahe bentuke iku blotrok ora karoan. Nah mergo iku maeng mangkane nag ono wong sing delok mesti jember.
Saiki wes arang wong nemokno sing jenenge harta karun, mangkane nag ono sing nemokno yo mesti bakal jumbulno wong endi-endi soale sing jenege harta karun iku mesti ora gampang digoleki. Koncokoku sing jurusan arkeolog sing gelek dolan-dolan nang gon-gon sejarah kanggo neliti ae ngomong nag harta karun iku ora bakal iso ditemokno soale wong nginiki ora duwe alate ambek ora ngerti carane nemokno. Mangkane nag ono sing nemokno yo jelas singjumbul ora wong iku tok tapi yo mesti kesiar nang endi-endi ambek bakalan rame anjok pirang-pirang wong sing nang kiwo tengene wong sing nemokno maeng. Mangkane wong sing nemokno ora mungkin ora jumbul soale iku temasuk barang sing langkehe megilan.
Jaman saiki, lagi rame banget uwong mbahas tentang anger room utowo rage room. Rage room dewe iku ruangan sing didesain khusus gawe uwong sing pingin ngeluapno emosine gawe sesaat. Nang ruangan iku, uwong isok ngencurno sembarang kalir jenis barang-barang koyok piring kaca, cangkir, TV,  komputer, dan akeh liyane maneh. Ruangane iku bersifat privat. Nang kono, penyelenggara rage room iku ngeklaim nek mereka isok ngekeki fasilitas gawe merbaiki suasana hati pelanggane dengan cara ngelampiasno iku kabeh. Siji sesi rage room iku kisarane sekitar 15—30 menit. Ben wektu sing bedo iku bakal dikeki rego sing bedo sisan. Tiket sing ditawarno iku biasane mulai 125 ewu ben 15 menit.
Dadi wong sing sering gagal ning akeh kesempatan iki bisa marai mental luwih kuat. Nanging, kegagalan iki uga bisa diolah dadi cara sing apik kanggo sukses ning langkah sak teruse. Kamangka, ana sing ngomong yen gagal iki ana jatahe lan kudu dientekake mumpung isih enom lan energine isih akeh. Ayo dadi wong sing bisa nggolek uga manfaatke keadaan ben bisa dadi wong kang sukses. Aja lali kudu evaluasi cara kerja ben bisa ningkatake mutu lan uga nambah kekancan, amarga kekancan kuwi bisa nggawa rejeki kanggo awak dhewe. Kegagalan ning urip iki pancen mesti anak, nanging kudu diadepi nganggo sirah sing enteng lan kondisi sing waras.
Taun iki, penghargaan piala citra ning Indonesia sambutane meriah amarga akeh rangkaian acara sing wis ditampilake ning sosial media. Nanging, saka pagelaran iki, penghargaan piala citra iki akeh sing ora sreg amarga ana salah sawijining juri film sing kena kasus pelecehan ing ranah seksual. Pagelaran iki dadi sorotan amarga ora sejalan karo misi lan tema sing diangkat taun iki yaiku babakan urip wanita ning Indonesia. Akeh wong sing kuciwa lan ora setuju karo penjurian iki. Nanging ya ana sing ngomong yen kudu misahake kasus kuwi karo kualitas jurine sing pancen ahli ning film. Kajaba saka kasus kuwi, pagelaran piala citra taun iki sukses gedhen.
Pas aku ndelok konser wingi, aku kaget amarga wong sing teka rata-rata wong lanang karo kanca-kancane. Aku sakjane rada wedi nanging aku rada santai amarga mikir ora bakal ana apa-apa. In tengah konser aku kuaget amarga teka mburi ana wong sing nggepuk aku karo tangane. Aku kerasa lara lan aku akhire noleh ning mburi. Tak delok kayane wong iku mabuk dadine kaya ora sadar. Ora kesuwen aku langsung mbengok ning ngarepe wonge. Aku muring-muring banget amarga dheweke malah ngguya ngguyu. Akhire aku dipisahna karo kanca-kancane lan padha njaluk sepura ning aku. Mari kedadean iku, aku langsung metu saka panggon konser lan mulih karo ati sing isih ngamuk lan mangkel pol.
Ambu iku ancene ono sing ngisine ambek sing nyenengno. Nag ambune wangi iku iso nyenengeno tapi nag ambune ora wangi iku iso dadi biasa ae, yo iso ae dadi ngisino wonge sing duwe ambu iku maeng. Tapi kabeh iku karek wonge nanggepine iku piye. Nag wonge iku nanggepi ambu sing ora enak iku maeng dadi aib utowo perkoro sing iso dadekno wonge medon statuse, yo bakal isin, tapi nag nganggep iku biasa wae yo ora masalah. Soale ancene kabeh iku karek wonge, masio sing jenenge ambu iku dianggep wong liyo dadi perkoro sing ngisin-ngisine tapi wong sing duwe ambu ora ngereken yo bakal biasa wae. Opo maneh nag wong iku biasane wes ngadepi perkoro ngunu yo tambah biasa wae.
Panganan sing wis mambu kui pancen jijik, opo meneh yen panganane kui wis dinengke luwih seko rong dino. Ambune panganan kui wis ora nguwati. Awak dhewe ora mungkin mangan panganan sing mambu. Nanging, masalah sing jedul kui awak dhewe rodo keangelan guak panganan sing wis mambu kui. Ono beberapa cara sing kudu awak dhewe lakoke kanggo guwe panganan sing wis mambu. Sing kesiji, awak dhewe iso mindah kui neng kantong kresek. Yen pangane kui ono kuahe, awak dhewe kudu ngedobeli kantok kreseke supoyo ora utah. Sing keloro, awak dhewe iso nahan napas pas lagi guak panganan mambu kui. Sing ketelu, awak dhewe kudu ngetoke sampah busuke kui ngepasi dino tukang sampahe jipuk.
Bullying iku sakjane dadi salah siji perbuatan sing gak isok disepuro. Soale bullying iku pasti akibate bakal elek banget gawe korbane. Nek wes ngono, awak dewe kudu mulai nyegah bullying ben gak tambah akeh kedaden. Pencegahan bullying iku kudu menyeluruh. Siji, pencegahan teko arek. Awak dewe isok ngekeki pengetahuan opo iku bullying dan pastikno arek iku mau isok ngelawan tindakan bullying nek iku kedaden nang de’e. Pisan keki pengetahuan cara nggolek bantuan nek ndelok tindakan bullying. Loro, pencegahan teko keluarga. Tanemno nilai-nilai keagamaan nang arek, mupuk rasa percaya diri karo tatak nang arek, ambek ngajarno etika. Telu, pencegahan teko sekolah. Sekolah iku panggon sing paling sering kedadene bullying. Pihak sekolah iku kudu mulai nerapno komunikasi efektif antara guru karo murid, sampe nyediakno bantuan gawe murid sing dadi korban bullying. Terakhir, pencegahan teko masyarakat. Sak isoke pilih ambek bangun lingkungan masyarakat sing peduli ambek perlindungan arek ambek ngelawan keras tindakan bullying.
Mlebu universitas sing diidam-idamku ket biyen kui pancen rosone seneng banget. Mergo kui, awak dhewe kudu bersyukur. Cara bersyukure kui iso werno-werno. Sing paling utama, awak dhewe kudu bersyukur marang Tuhan Sing Maha Esa. Mergo tanpa bantuan Tuhan, awak dhew ora nompo opo-opo neng donyo iki. Awak dhewe uga iso ngucapke terima kasih karo wong-wong sing ngebantu awak dhewe selama proses sinau kanggo mlebu kampus idaman. Awak dhewe iso ngucapke terima kasih neng wong tuwo, guru, konco-konco, lan sopo-sopo wae sing wis ngewangi. Luwih apik meneh, yen rupa terima kasih kui, dalam bentuk hadiah. Awak dhewe iso tuku barang-barang sing disenenge karo wong sing ngewangi kui. Ora kudu larang-larang, intine kowe ngungkapke roso berterimakasihmu.
Nag delok film-film sing artis-artis iku dolan-dolan adoh, mboh iku nang alas, nang laut, utowo nang panggonan sing sekirane ora dienggoni menungso mesti ono perkoro sing garai artise maeng jumbul koyok nemok harta karun, petok monster, ambek liyan-liyane. Sing biasane gelek garai wong jumbul campur seneng yo iku nag nemokno harta karun. Lapooh kok mesti jumbul ambek seneng? soale akeh-akehe wong iku arang seng nemokno koyok ngunuku terus iku yo ragane larange mgilan sing iso dadekno wong iku sugehe ora karuan. Mangkane wong sing nemokno harta karun mesti jumbul soale yo iku maeng. Terus sing jenenge harta karun iku langkah.
Akeh sing ngalami kerampokan utawa begal ning dalan amarga kurange waspada lan kurang apal rute. Kanggo wong sing warga lokal, mestine wis nguwasai wilayah lan kenal lingkungan. Nanging kanggo wong sing anyar ning wilayah, mesti wis diincer amarga durung kenal sapa-sapa lan wilayah. Babagan iki marai akeh korban kerampokan utawa begal iki ora bisa njaluk tulung, apa maneh wayah bengi. Kamangka, kanggo ngindari kriminal iki, sing paling penting yaiku urip sosial sing apik marang tanggane lan uga nduwe nomor darurat kaya RT, RW, utawa petugas keamanan. Amarga kuwi, ayo luwih waspada marang dalan rute lan lingkungan panggon sekolah, kerja, lan uga omahe awak dhewe.
Macet iku ancene hal sing gak isok dihindari nang jaman saiki. Sing paling marai panik iku nek pas awakmu kudu kejebak macet pas kate melbu kuliah utowo pas kate kerjo. Hal iku opo’o wong-wong akeh banget sing milih gawe berangkat awal timbangane berangkat mepet. Nek berangkat luwe awal, kemungkinan onok macet iku cilik banget, mergo dalanane sek lowong. Mentok-mentok o berangkat awal tapi sek kenek macet, awakmu sek nduwe waktu sing cukup gawe isok tutuk kampus utowo kantor mau. Nek wes ngono, pikiran iku isok luwe rileks dan gak bakal pegel dewe. Dadi ayo mulai saiki berangkat ngawali cek gak kenek macet rek.
Delok wong sing lagi kelelep, podo medeni karo wong sing kelelep. Senadyan awak dhewe aman-aman wae ono neng panggon sing gareng, nanging awak dhewe koyo iso ngerasake opo sing diraske wong sing neng jero banyu kui. Opo meneh yen awak dhewe ora iso renang, kui dadi salah siji alesan kenopo awak dhewe uga ngeroso wedi. Mungkin, awak dhewe uga tau kelelep lan kui gawe awak dhewe trauma. Delok wong sing kelelep kui iso jedulke ingetan sing ora penak kui. Awak dhewe uga iso ngerasake panik sing podo koyo wong sing kelelep tenanan, ora mung melu wedi. Awak dhewe dadi ora iso ngewangi opo-opo kanggo nulungi wong sing susah neng jero banyu kui.
Diuber kewan kuwi dadi salah siji pengalaman sing lucu nanging uga medeni amarga ana wong sing nganthi trauma marang kewan sing sajane ya ora medeni kaya pitik, menthog, lan uga kewan cilik liyane. Nanging sing marai wong wedi kuwi perilaku kewan sing ora bisa diprediksi iki. Ana sing moro ngabyuk utawa nyokot banjur marai kaget. Kewan iki bisa marai fobia utawa trauma senajan yen ketemu uga mung meneng. Kamangka, yen ana wong sing wedi marang kewan-kewan iki mesti amarga nduweni trauma dhewe. Trauma iki bisa ilang yen sering ana kontak utawa interaksi lan uga ana keyakinan yen kelakuan kewan kuwi uga akeh maceme.
Alesan awak dhewe iso nguciwake wong liiyo kui utowo awak dhewe ngerasa dikuciwake kui salah sijine mergo perkoro komunikasi sing elek. Iki krungune koyo masalah sing sepele, nanging yen ora dibenahi seko awal kui iso ngerembet neng endi-endi. Sing kudu awak dhewe lakoni kui ngandani wong opo sing awak dhewe pengen. Iki fungsine karo jogo ekspektasi. Ojo nganti wonge kui berharap luwih seko kemampuan lan kenyamanane awak dhewe. Sing keloro, ngerungoke. Pasangane awak dhewe ugo duwe ekpektasi lan kepenginan, ora mung awak dhewe wae. Awak dhewe kudu ngerungoke kui supoyo awak dhewe iso luwih ngerti pemikiran lan perasaane. Yen langkah siji karo loro dilakoni, langkah selanjute kui diskuisi. Awak dhewe nentoke titik tengah ben kabeh iso ngerasake seneng.
Yen ngeroso sedih pas ngerti awak dhewe ora ketompo neng universitas sing dipengeni kui wajar. Awak dhewe wis usaha lan ngorbanke akeh tenaga lan wektu kanggo tujuan kui. Nanging sedihe kui, ora kudu suwe-suwe. Ben sedihe kui cepet ilang, ono beberapa coro sing iso dilakoke. Sing kepisan, awak duwe kudu trimo kui takdere dhewe. Jodohe awak dhewe, mungkin dudu sing awak dhewe pengeneni, naning awak dhewe kudu percoyo, Tuhan luwih ngerti sing paling apik kanggo awak dhewe. Ke-2, ojo buka media sosial disik. Jaman saiki konco-koncone dhewe mesthi ngepamerke momen bahagiane neng media sosial termasuk, pengumanan ketompo kui. Yen awak dhewe ora iso melung seneng delok berita bahagia kui, mendeng ora usah buka media sosial disik.
Dadang wis 5 taun kerja ana ing kantor kanggo nyetak buku. Bageane Dadang yaiku dadi wong sing ngedol alias marketing. Saben dina Dadang budhal menyang kantor jam 8 isuk lan bakal mulih jam 5 sore. Nalika ana lembur, Dadang bisa mulih nganti jam 8 bengi. Seminggu iki ana adicara penghargaan karyawang sing paling sregep. Dadang uga mlebu salah siji calon sing bakal oleh penghargaan kuwi. Ora disangka nalika ana wara-wara, penghargaan karyawan paling sregep dikekna Dadang. Dheweke ora nyangka amarga saben dina ya kerja kaya biyasane lan ora ana gawean sing kusus. Nanging Dadang tetep matur nuwun marang Gusti, amarga sawise oleh penghargaan iki Dadang bisa munggah pangkat.
Awakmu tau nggatekno gak, ben uwong mabuk, opo maneh nek wes mabuk nuemen, pasti ujung-ujunge iku bakal muntah. Bah iku mabuk mergo perjalanan utowo mabuk mergo mendem. Muntah iku kan mergo onok kontraksi nang lambung sing marakno isi weteng metu. Nah mabuk iku mau keadaen mergo onok kontraksi nang weteng iku mau. Nek mabuk perjalanan iku kan mergo onok gerakan nang kendaraan sing marakno mukok dan isok berujung muntah. Nek sing mabuk mergo mendem iku mergo alkohol iku marakno iritasi nang lambung. Nek wes ngono, isok marakno mukok sisan dan maleh dadi muntah. Iku sing marakno uwong sing mabuk iku pasti akeh muntahe.
Revenge porn iku lagi rame banget nang media sosial. Revenge porn iku perbuatan mengancam sing engkok pelaku bakal nyebarno foto utowo video intim ambek pacare nang media sosial. Alesan gawe ngelakoni iku biasane mergo lara ati diputusno utowo hubungane gak direstui ambek keluargane. Nek misal awakmu ngalami hal sing koyok ngene, onok cara sing isok mbok lakoni. Siji, balik nang keluargamu utowo wong sing isok mbok percoyo dan gelem ngelindungi awakmu. Loro, nggolek bala bantuan, contoh nang organisasi perempuan utowo bantuan hukum. Telu, nang psikolog nek misal iku sampe marakno awakmu stres nemen. Papat, ojok buka media sosial, nek isok sekalian ganti nomer ambek ganti akun media sosial. Terakhir, terimo konsekuensi. Yakino awakmu dewe nek perkoro iki bakal mari nek awak dewe gelem bertindak dan wes berupaya gawe ngelarno.
Awak dhewe ora iso nentuke wong tuwane awak dhewe sopo. Awak dhewe ora iso milih seko ras utowo suku opo awak dhewe dilahirke. Babagan ras kui, iso dadi keberuntungan kanggo awak dhewe, terutama neng jero konteks olahraga. Wong seko ras utowo keturunan tertenu nguasai sebagian besar cabang olahraga sing ono neng donyo iki. Ras kulit ireng utowo negroid duwe perawakan sing gedhe, otot sing lentur, lan stamina sing akeh, sing iso dadi keunggulan neng olahraga bal-balan lan american football. Wong kulit putih utowo kaukasian uga ora kalah gagahe. Wong-wong sing keturunan Asia, Asia Tenggara khususe, arang krunge neng dunia olahraga kecuali bulu tangkis. Mergo awak dhewe, secara genetis kui dhuwe awak sing luwih cilik dibandingke ras-ras liyane.
Nduwe klambi sing pasaran kuwi pancen angel banget, apa maneh klambi kuwi didol ning toko online lan warnane umum banget kaya ireng, putih, lan uga sak panunggale. Nanging cara iki bisa dikurangi yen awak dhewe ngerti cara madukake klambi kaya misale nggolek werna kerudung lan uga celana sing bedha. Kaya kemeja dawa kuwi kudune bisa dinggo dadi pakaian njaba uga ditutupi rompi sing warnane bisa nyamarake. Sajane awak dhewe kudu ngerti yen klambi iki pasaran ben bisa nggawe variasi utawa ngurungake niat kanggo tuku ben ora padha karo wong liya. Nanging sing penting yaiku tetep percaya diri senajan ning panggonan umum ketemu wong sing klambine padha.
Dino iki aku kerjo nang kontor koyok biasane. Moro-moro aku dikandani ambek rekan kerjaku nek aku diceluk ambek HRD kantorku. Aku bingung, ndalapo sampe aku diceluk koyok ngono. Akhire tak iyoni ae dan aku mlaku nang ruang HRD. Pas aku takon opo’o kok moro aku diceluk, padahal aku gak ngelakoni pelanggaran apa pun. HRD ku ngomong nek aku kepekso bakal dipecat. Aku gak percoyo lah. Opo maksute aku dipecat padahal kerjoku apik-apik ae. Pas aku takon alesane opo, dadakno onok anake direktur kantor sing bakal ngisi posisiku dan aku kudu metu teko kantor iki. Sing marai aku mangkel pindo, barang-barangku wes kudu resik maksimal minggu ngarep. Ngeroso gak nduwe kekuatan apa pun, opo maneh ngelawan anake direktur, akhire aku mek isok pasrah. Aku pun cerito nang rekan kerjoku dan kabeh langsung melu sedih. Kabeh podo nyemangati aku dan ngongkon sabar, tapi gak isok. Iki kabeh dadakan banget, dan aku durung nduwe rencana apa pun gawe isok kerjo nang nggon liyane.
Biyen pas isek seneg-senenge bluron ambek konco-konco cilik, aku gelek biasane seneng slurup suwe ambek ados sing rodok ado teko got  nang jublang ben ora kenek opo-opo sing marakno gudiken. Nah ono koncoku sing bocahe ora gatekno opo-opo, deke iku adus utowo bluron nang jublang parek ambek got sing milih maeng. Nah pas bocahe maeng sneneg-senenge ados, moro-moro onoh kuning-kuning sing bentuke koyok blungko tapi cilik terus dowo. Nah koncoku sing ora ngerti maeng akhire di jipek, pas dijipek maeng tibake iku taeke wong sing ngisinge rodok adoh. Terus koncoku maeng langsung mentas soale bocahe gilanen mari nyekel taek iku maeng.
Rasane ketinggalan moda tranportasi umum kui ora penak banget. Yen kui mergo kesalahan awak dhewe, rasa deg-degan kui pas awak dhewe neng stasiun utowo bandara kui ora ilang-ilang selama perjalanan mrono. Ben awak dhewe ora ngerasake kui, ono sing kudu digateke sak durunge awak dhewe mangkat neng bandara utowo stasiun kui. Sing kesiji, sedino sak durunge mangkat awak dhewe wis cepak-cepak disik. Ora pas 1 jam utowo 2 jam sang durunge mangkat lagi disiapke opo sing ameh digowo. Sing keloro, awak dhewe duwe estimasi perjalanan seko omah neng panggong kui. Paling ora awak dhewe tekan kono kui 1 jam sak durunge neng bandara lan 30 menit sak durunge neng stasiun. Dadi misale, sepure mangkat jam 10 wengi. Paling ora awak dhewe wis tekan kono jam setengah 10 wengi. Perjalanan seko omah neng stasiun kui 30 menit misale, dadi awak dhewe kudune mangkat seko omah jam 9 wengi.
Pas eyang kakung meninggal, ibuku lan kakang-mbakyu sedih banget. Ibuku anak bontot seko 4 bersaudara. Hubungan ibuku karo dulur-dulure rengket banget. Pas eyang kakung sakit, 4 sedulur kui gentenan ngopeni eyang. Loro kakange ibu tinggal neng Jakarta dadi pas ora ono gawean utowo pas bali, iso melu nengok. Ibuku lan mbakyune sing mbarep ono neng Jakarta. Ibu lan budheku genthenan neng Jakarta. Pas ibuku neng Jakarta sing ngurus anak lan keponakane neng Yogyakarta budheku lan sakwalike. Pas eyang kakungku kuwi sedo, kabeh sedih, nanging ibuku lan sedulure wis podo noto ati. Iklas sewaktu-waktu  bapake dijaluk balik menyang sisi Gusti Allah.
Ngamuk pas macet iku wes gelek kedaden nang dalan-dalan kota. Opo maneh biasane sing gelek ngalami iku bocah enom-enom sing isek kulia. Tapi nag wes kadung srengen ngunuku ojo sampek dadekno wong nang pinggirmu maeng melok srengen polahe kelakuanmu soale iso garae gegeran nang dalan. Nag ancene wes kadung srengen, yo ngombeho ae, utowo kendalekno emosimu soale nag ora mok kendalikno bakale ono ae perkoro sing dadekno awakmu kenek masalah nang dalan. Opo maneh nag pas macet sing ancene akeh wong sing podo emosine munggah kabeh, iso-iso nag awakmu sampek keluputan ambek srengenmu maeng terus nyenggol wong sing podo ngempet wah iso bubrah.
Bumi Manusia yaiku salah sawijine novel sing ditulis karo Pramoedya Ananta Toer taun 1980. Novel iki serial pertama saka Tetralogi Pulau Buru. Novel iki nyeritakake babagan perlakuan ora adil para kompeni marang pribumi uga wong pribumi sing arep nuntut pendidikan sing luwih dhuwur bareng wong Landa. Buku iki diterbitake karo Hasta Mitra, banjur diterbitake ulang taun 2005 karo Lentera Dipantara. Tokoh utama ning novel iki yaiku Minke, salah siji pribumi sing pinter kanthi bisa sekolah bareng wong Landa ning HBS. Minke iki uga dadi tokoh revolusi sing wani nentang kebijakane kompeni uga wani mimpin perjuangan wong Jawa sing mesti oleh perilaku sing kurang apik.
Jaman saiki, dhewekan neng omah kui luwih mending timbangane rame-ramen neng omah neng jaman perjuangan disik. Saiki lingkungan kui wis aman banget. Seko jero omah arep ora mungkin awak dhewe ora kerungu swara bedil saut-sautan seko jero omah. Awak dhewe uga ora mungkin ngerungoke swara granat jeblug. Sak parah-parahe, paling ono maling sing mlebu omahe awak dhewe. Kui pancen tetep elek. Nanging dibandingke pas jaman perang biyen, sing neng omah rame-rame wae nyowo iso ilang. Neng omah dhewekan kui ora ono opo-opone. Awak dhewe kudu luwih bersyukur karo pejuang jaman disik sing iso gawe kahanan saiki tentrem. Saiki awak dhewe ora perlu ngeroso wedi neng omah.
Akeh-akehe wong sing delok jeding rusoh iku biasane nag gak mangkel yo jember utowo jijik. Nah asline ben ora marakno wong jijik nag delok jeding, yo sing duwe jeding iku maeng kudu geleh ngerisiki jeding iku maeng, ono ne jeding sing kemproh mergo sing duwe iku ora tau ngeramut utowo ngopeni jeding iku maeng mangkane maleh dadi ketok kemproh ambek ora keramut. Nah kudune jeding iku diopeni ambek diresiki rutin mboh iku rong dino pisan, sak minggu pisan utowo sak bendino ben tambah ketok resik terus. Nah ancene nag jeding kemproh iku jemberi mergo iso marakno ambe sing ora enak ambek mesti kadang ono kewane sing jemberi contohne koyok coro.
Wong sing wis ngerti rasane diperlakukan ora adil mesti bakal berontak lan njaluk keadilan nalika dilakone kaya ngono maneh. Ora mung nggarai mangkel, nanging uga nggarai kene mikir apa sing kene lakoni iku elek padahal dudu salahe kene. Rasane uga pengen ngamuk lan muring-muring. Nanging ngelakoni lan nindakake samubarang sing adil iku angel banget. Mula yen wis ngerasakke ora enake dilakokake ora adil kene kudu bisa sinau kanggo nindakake samubarang sing adil karo wong liya. Kabeh iku babagan sinau wae. Yen wis bisa peka karo situasi lan kondhisi mesti bisa nggawe utawa nindakake samubarang sjng adil ning wong liya utawa awake dewe.
Wong sing ujug-ujug digepuk karo wong liya mesti mangkel. Gepuk-gepukan iki bisa nggarai wong dadi padu. Cara supaya ora nganti dadi padu, nomer siji yaiku yen ana sing ujug-ujung nggepuk langsung ditakoni apa karepe. Sapa ngerti ora sengaja. Nomer loro yaiku ora langsung dilebokke ana ing ati. Nomer telu ora langsung duweni pikiran kanggo bales dendam. Sing terakhir yaiku yen misale wis kebangeten kudu dilaporke ana ing  gurune utawa wong tuwane. Iki mana supaya wong utawa bocah sing senengane nggepuk wong liya ora dadi tuman. Kadang wong sing seneng gepuk iku kadang mung gemes karo kene utawa pancen kebiasaan seneng gepuk wong liya.
Dina Selasa wingi, budheku ngadakake slametan sewu dino sedane pakdheku. Slametan iki uga mengeti tutup taun amarga ning budhaya Jawa. Sewu dina iki wis dianggep sampurna lan ora ana slametan maneh kajaba slametan haul utawa taunan. Ing slametan sewu dina iki biyasane bakal ana dedunga bareng lan mbagi rejeki kaya berkat utawa sedekah bumi. Slametan iki diadakake rampung isya lan ngundang tangga kiwa lan tengen sekabehane Ning sewu dina kuwi uga nyediakake kendhi sing wis diisi banyu kembang lan disiramake ning kuburane sesuk isuk. Akeh ibu-ibu kang ngewangi masak gedhen kanggo slametan kuwi amarga ana dhahar bareng bar kirim dunga.
Awakmu tau gak nduwe konco sing pisahe mergo ledakan emosi, dadi kesane mereka saiki dadi musuhan padahal mbiyene iku konco kentel. Kadang onok perasaan pingin nyatukno mereka maneh cek mereka setidake isok berdamai satu sama lain mbasio gak isok balik koncoan maneh. Onok cara sing isok mbok lakoni. Pertama, awakmu nyedeki mereka berdua ndek waktu dan panggon sing terpisah. Awakmu takon nang mereka, iling gak ambek kejadian sing marakno mereka musuhan. Nek respone mereka santai, awakmu isok lanjut nawari gawe ketemuan ambek arek sing dimaksud dan maafan sing bener. Tapi nek respone malah emosi, awakmu alon-alon keki nasehat nek gak bener nyimpen rasa dendam berkepanjangan iku. Nek isok pisah dengan baik-baik, opo’o igak. Nek wes lampu ijo loro-lorone, awakmu ngajak mereka berdua nang suatu panggon, dadi pas awal kalian bakal ketemu wong telu. Awakmu coba disik gawe alesan nang toilet, tapi niatmu iku mantau mereka ket adoh cek mereka isok ngobrol dewe. Nek gak onok perubahan, awakmu balik dan ngobrolno masalah iku dan nasehati mereka langsung gawe berdamai. Semoga cara iku ampuh yo.
Sing jenengen wong sing diguyu wong akeh iku roto-roto isin polahe kelakohane sing ora umum. Mari ngunu, wong sing guyu yo kudu ngerti nag iku asline yo ora pantes diguyu. Sak jane perkoro sing ancene diguyu iku maeng pantes diguyu yo ora opo-opo polahe ancene kanggo diguyu contone koyok lawakan. Tapi nag iku maeng ancene perkoro sing ora disengojo ambek wong sing ngelakoni iku maeng palang ora atek diguyu ben ora dadekno wonge iku maeng isin. Nag wes kadong diguyu terus dadekno isin iku iso dadi perkoro sing ora apik. Terus kanggo wong sing diguyu nag iso ojo sampek ngelakoni perkoro iku maneh ben ora dadekno awake isin maneh.
Awakmu onok sing tau kenek pelet cinta gak? Pelet cinta iki biasane bakal angel diilangno, soale pelet iku perjanjian antara menungso karo jin. Tapi gak usah khawatir. Nek awakmu cedek ambek Allah SWT, awakmu isok selamet teko jeratan pelet iku mau. Onok cara sing isok mbok lakoni ben pelet ku isok lepas teko awakmu. Carane yaiku adhus nganggo banyu sing wes dicampuri karo godhong bidara. Gawe nyiapno banyu iki, onok carane pisan. Siapno pitung lembar godhong bidara sing sek ijo ambek banyu sing cukup gawe adhus. Godhong iku mau dialusno terus ditumbuk. Mbari ngono, campur nang banyu sing wes disiapno. Iku cara sing jare ampuh gawe ngilangno pelet cinta.
Awak dhewe guyon saiki iso dianggep ngelek-ngeleki agama utowo kaum tertenu. Emang materi guyonan kui iso wae mengandung unsur SARAne, nanging awak dhewe ora niatan kanggo ngelarani ati wong liyo. Niate awak dhewe guyon kuwi gawe wong guyu. Ora ono maksud kepengen golongan tertentu kui ketok elek neng moto masyarakat. Yen awak dhewe pengen jahat neng wong kui, awak dhewe ora bakal nganggo format lawakan. Awak dhewe iso wae ngomong opo onone. Ora usah repot-repot nulis materi guyonan. Yen misale, guyonan iki menyenggung kui yo awak dhewe jaluk ngapura. Nanging kui mau, maksude guyonan iki kanggo menghibur wong-wong dudu gawe tersinggung.
Aku tau keweden dadi saksi kecelakaane mbah-mbah sing ditubruk ambek bojone polisi sing oleh nyetire rodok ngawur. Pas aku ditakoni iki sing garai wedi soale polisine iku koyok nganggep aku dadi anceman sing kudu diadili polahe ngerti kedadeane. Terus pertanyaane sing takokno iku yo sing garai wedi campur mangkel soale nak tak jawab iyo jarene ora ngunu, tapi tak jawab ora jarene yo ora tepak. Akhire aku yo mangkel sampek tak tinggal mireh, masio aku wedi tapi nag wes kadung mangkel yo mesti ora ngurusi ngunuku. Akhire polisine maeng golek saksi liyane sing kenek dijak ngomong sing enak timbang aku. Nah aku maeng ngertine nag pertanyaane polisi iku maeng ancene digawe menangno bojone polisi maeng. Mangkane aku mireh.
Neng sekolahan kui kerep diadake pentas seni. Kesempatane akeh ono mergo ana acara seko sekolahane tekan pentas neng kelas kanggo salah siji mata pelajaran. Yen dheweke ora biasa tampil kui awak dhewe bakal ngeroso isin. Awak dhewe uga wedi yen mengko penampilane dhewe diguyoni karo konco-konco liyane. Supoyo awak dhewe ora diguyoni terus ngeroso isin, awak dhewe iso gateke beberapa hal sak durunge tampil. Sing kesiji, awak dhewe kudu latian kanthi serius. Sakliyane awak dhewe latian bareng konco-konco, awak dhewe uga apike latian tetep dhewekan. Sing keloro, awak dhewe kudu dongo supoyo pentase kui sukses. Opo awak dhewe iso ngelakuke opo wae supoyo atine dhewe tenang pas munggah panggung lan ora gerogi.
Peninggalan sejarah kuwi pancen dadi harta karun paling gedhe kanggo bangsa, misale kaya watu ning candi, naskah kuna, gaman kuna, kanthi bangunan-bangunan sing bisa dadi saksi bisu jaman biyen lan bisa ngewenehi gambaran urip sing ana jaman sak durunge awak dhewe. Peninggalan sejarah iki uga dadi aset paling gedhe kanggo negara lan kudu bisa dijaga amarga kalebu warisan. Kamangka awak dhewe sing dadi pewarise bangsa, ayo saiki kudu ngerteni piye carane njaga peninggalan sejarah sing ana ning Nuswantara iki, apa maneh Nuswantara iki gudhange peninggalan sejarah sing digoleki wong manca negara. Awak dhewe uga kudu dadi generasi sing kritis babagan warisan budhaya iki.
Swasana ning omah ket mau rada ora penak. Wis kurang luwih sejam aku ora omong-omongan karo Mas lan Mbayuku. Iki mana amarga aku mari diprank. Pas aku ana ing sekolah, aku ujug-ujung dichat lan dikabari yen album-album musikku rusak amarga ketumplekan banyu. Aku mlayu sipat kuping saka kelas nuju ing parkiran kanggo cepet-cepet mulih. Nalika tekan omah, adakna albumku ora kena apa-apa. Aku ngamuk-ngamuk ning Mas lan Mbakyuku amarga wis ngeprank aku. Mas lan Mbakyuku gur ngguya ngguyu kaya wong sing ora duwe salah marang aku. Aku uga meneng wae lan ana ing kamar terus karo nggeruneng amarga wong loro iku ora njaluk sepura ning aku.
Yen mahasiswa bosen karo kegiyatan sing sifate akademin, mahasiswa uga bisa melu kegiyatan pengabdian masyarakat amarga kegiyatan iki mesti oleh dukungan penuh saka kampus. Kegiyatan iki uga bisa oleh penghargaan kemanusiaan lan bisa mberdayakake warga ning njaba kampus. Cara melu kegiatan iki ya kudu sregep golek informasi babakan pengabdian ning kantor pengabdian masyarakat kampus. Kaping pindho kudu nggawe proposal maksimal 6 wulan sak durunge pengabdian kanggo golek dana lan sponsor. Kaping telu, nggolek dosen pendamping lan kanca tim banjur bisa ngurus kebutuhan liyane kaya surat ijin ning daerah sasaran. Kegiatan kuwi bisa diisi karo pendidikan, wira usahan, kesenian, lan penelitian sing migunani tumraping masyarakat kaya bidang pertanian lan ekonomi.
Wis sewulan iki aku urip dewe ana ing Korea. Aku mutusake kanggo kuliah ning kene amarga aku wis jeleh ana ing Indonesia. Dina iki aku meh dolan ijenan ning kali Han. Kali sing biasane dinggoni wong-wong sing piknik iki lagi rame banget. Swasanae enak banget. Ndilalah aku ketemu wong sing kayane ora asing. Aku kaya kenal. Pas tak cedhaki jebul iku Disa, kanca SD ku mbiyen ana ing Jakarta. Aku nyapa lan nyalami Disa. Kaget banget amarga ora nyangka bakal ketemu kanca SD ku ana ing Korea. Aku lan Disa akhire lungguh bareng karo crita-crita babagan urip adoh saka Indonesia.
Yen awak dhewe diomongi karo dokter utowo psikolog yen awak dhewe kui duwe kondisi serangan panik, awak dhewe ora perlu kuwatir lan uga ora perlu wedi. Mergo, senadyan kui kondisi sing pemantike kui ono neng jobo kendaline dhewe, kondisi kui tetep iso disembuhke. Misale ora iso disembuhke utowo angel, awak dhewe selalu iso kanggo ngurangi dampak sing paling elek sing iso awak dhewe tompo. Awak dhewe kudu percoyo yen kabeh penyakit kui mesthi ono obate lan ono cara kanggo ngurangi rasa larane. Neng kasus kesehatan mental iki uga, mesthi ono carane kanggo awak dhewe supoyo awak dhewe iso ngendali dampak seko penyakit kui.